***91 Days*** (ナインティワンデイズ, *Naynti Van Deydzu*?, *azərb.* 91 gün‎) — *Shuka* tərəfindən istehsal olunmuş anime serialı.

Məzmun
------

Hekayə Louless şəhərinin İllinoys ştatında spirtli içki qadağası dövründə cərəyan edir, harada ki dəmlənmiş likör qara bazarda hökm sürür. Ailəsi mafya mübahisəsi zamanı qətlə yetirilmiş Ancelo Laqusa Vanetti ailəsinə, xüsusilə, onun donu Vinsent Vanettidən intiqam almaq istəyir. Yeddi il gizləndikdən sonra Ancelo atasının dostundan anonim məktub alır, kim ki ona Loulessə qayıtmağı və intiqam almağı təklif edir. Avilio Bruno adı altında o, donun oğlu — Nero ilə dostlaşaraq Vanetti ailəsinə sızmağa başlayır, lakin bu dramatik 91 günlük hekayədə qisas qisas ardınca artır və qətllər ciddi nəticələrə təkan verir.

Personajlar
-----------

### Əsas

Avilio Bruno (アヴィリオ・ブルーノ, *Avuirio Burūno*?)
*Səsləndirən:* Takasi Kondo

```
 (yapon),  Ostin Tindle
(ingilis)
```

Anime serialının baş qəhrəmanı. Əsl adı Ancelo Laqusadır. Hekayədən yeddi il əvvəl onun ailəsi Vanetti ailəsi tərəfindən öldürülmüşdür. Onun Vanetti ailəsinə qarşı kəskin nifrəti var və Loulessə qayıdıb qisasını almaq üçün anonim məktub alana kimi özünü yeddi il ərzində gizlətmişdir. O, Vanetti ailəsinin hər bir üzvünü öldürməyin öhdəsindən gələnə kimi hər bir qətli diqqətlə planlayır. Yalnız bir ailə üzvündən — Nero Vanettidən başqa, kimlə ki o, dostluq bağları qurmuşdur.
Nero Vanetti (ネロ・ヴァネッティ, *Nero Vuanetti*?)
*Səsləndirən:* Takuya Equti

```
 (yapon),  Yan Mur
(ingilis)
```

Vinsent Vanettinin oğlu və Avilionun hədəflərindən biri. Onun parlaq və pozitiv siması var və o, öz ailəsinə hər şeydən çox dəyər verir. O inanır ki, Vanetti ailəsi Loulessi idarə edir və Qalassiya ailəsi Loulessin idarəetməsini mənimsəmək istəyir. Hekayədən yeddi il əvvəl o, Vinsent Vanetti və Vanno Klemente ilə birlikdə Avilionun atasını — Testa Laqusanı öldürmüşdür. O, ailəsinin qüruruna inanır, Orkolar və Qalassiyalar tərəfindən ailəsini alçalda biləcək tələbləri inkar edir.
### Vanetti ailəsi

Vinsent Vanetti (ヴィンセント・ヴァネッティ, *Vuinsento Vuanetti*?)
*Səsləndirən:* Kadzuhiro Yamadzi

```
 (yapon),  Ceremi Şvarts
(ingilis)
```

Vanetti ailəsinin keçmiş donu və Neronun atası. O. daha çox ailəsinə və uşaqlarına qarşı qayğılıdır. Hekayədən yeddi il əvvəl o, Laqusanın mülkünə Nero və Vanno Klemente ilə Testanın kitabının tələbi üçün getmişdir. Mafya münaqişəsi Vinsent Testa tərəfindən bıçaqla yaralandıqdan sonra Laqusa ailəsində ölümlərlə nəticələndi.
Qanzo Alari (ガンゾ・アラリー, *Ganzo Ararī*?)
*Səsləndirən:* Masuo Amada

```
 (yapon),  Kris Messersmith
(ingilis)
```

Vinsentin sol əli. O, yalnız Avilioya Loulessə gəlməsi üçün məktub göndərməklə qalmadı, həm də Avilionun ailəsinin qətli gecəsindəki dördüncü adam idi. O, çox acgöz adamdır və ailəsinin yüksək təbəqəsində yer alan adamların Avilio tərəfindən aradan götürülməsini istəyir ki, bununla da o, ailədə bütün gücü və pulu mənimsəyə bilər.
Frate Vanetti (フラテ・ヴァネッティ, *Furate Vuanetti*?)
*Səsləndirən:* Kotaro Nişiyama (yapon), Castin Briner (ingilis)
Neronun kiçik qardaşı və Vinsent Vanettinin ən kiçik oğlu. O, mafya və ailələr arasında sülhün qorunması üçün hər şeyi fəda etməyə hazırdır. O, hətta sülhün qorunması naminə qardaşını belə öldürməyə hazır olduğu üçün zəif iradəlidir. O inanır ki, Vanetti ailəsi Qalassiya ailəsinə qarşı dura bilməz və onlar Qalassiya ailəsinə döyüşsüz təslim olmalıdırlar. O, Neronu istədiyini etmək qabiliyyətinə malik olduğuna görə qısqanır və inanır ki, Qalassiya və Orko ailələrinin Neronun ölməsini istəməsinə məhz onun özü səbəb olmuşdur. O, Ronaldonun oyuncağıdır, kim ki Qalassiyalar Vinsenti yerindən imtina etməyə məcbur etdikdən sonra Vanetti ailəsinin başçısı adlanır. Bununla belə Avilionun Vanetti ailəsinə cəlb edilməsi səbəbilə Neroya Frateni öldürtdürür.
Fio Vanetti (フィオ・ヴァネッティ, *Fio Vuanetti*?)
*Səsləndirən:* Hisako Toco (yapon), Aleks Mur (ingilis)
Frate və Neronun bacısı. Onun Ronaldo ilə evliliyi Qalassiya ailəsi ilə qohumluq əlaqələri qurmaq üçün əvvəlcədən planlaşdırılmışdır. O, hər iki qardaşına dərin qayğı göstərir və heç birinin bir-birinə zərər verməsini istəmir.
Vanno Klemente (ヴァンノ・クレメンテ, *Vuan'no Kuremente*?)
*Səsləndirən:* Daysuke Ono

```
 (yapon),  Nyuton Pittman
(ingilis)
```

Nero Vanettinin yaxın dostlarından və eyni zamanda Avilionun hədəflərindən biri. Hekayədən yeddi il əvvəl o, Nero Vanetti ilə birlikdə Testa Laqusaya atəş açmış və onu öldürmüşdür. O, Tronko ilə çox yaxın dost idi və Avilionun köməyi ilə dostunun ölümünün qisasını aldıqdan sonra o, Avilio tərəfindən gizlincə öldürülür.
Barbero (バルベロ, *Barubero*?)
*Səsləndirən:* Takahiro Sakuray

```
 (yapon),  Aaron Roberts
(ingilis)
```

Neroya tabe olan sakit və ağlı başında biridir. O, Neroya ailə üçün ağıllı qərarlar verməkdə kömək edir. O, Avilionu teatrda tutandan sonra onun planı barəsində həqiqəti aşkar etdiyi zaman Qanzo tərəfindən öldürülür.
Del Toro (デルトロ, *Deru Toro*?)
*Səsləndirən:* Kanehira Yamamoto (Yapon)
Vinsentin sağ əli və cangüdəni. O, birinci dünya müharibəsindən sonra uzun illər Vinsentə xidmət etmişdir. O, Avilio onu öldürmək üçün gəlib çatmazdan əvvəl iki Qalassiya ailəsi cangüdəni tərəfindən bıçaqlanıb öldürülür.
Tiqre (ティグレ, *Tigure*?)
*Səsləndirən:* Kenci Hamada (yapon), Jarrod Qrin (ingilis)
Neronun yaxın dostlarından biri. Vanetti ailəsi Orko ailəsi ilə Neronun ölməsi barəsində atəşkəs elan edən zaman, o, Neronu dəstəkləmiş və bu səbəbdən kritik şəkildə yaralanmışdır. O, Fanqonun Orko ailəsinin donu olmağı qarşılığında onu həkimlə təmin etməsi ilə xilas edilmişdir.
Arturo Tronko (アルトゥーロ・トロンコ, *Arutoūro Toronko*?)
*Səsləndirən:* Makoto Furukava (yapon), Joel Makdonald  (ingilis)
Vannonun yaxın dostlarından biri. Serpente tərəfindən öldürülmüşdür. Onun ölümü Vanetti ailəsinin Orko ailəsinə qarşı nifrətinə təkan verdi.
### Orko ailəsi

Fanqo (ファンゴ, *Fango*?)
*Səsləndirən:* Kenciro Tsuda

```
 (yapon),  Brandon Potter
(ingilis)
```

Orko ailəsinin üzvlərindən biri. O, qəddar və şöhrətpərəst, istədiyi şeyə nail olmaq üçün əlindən gələni əsirgəməyən biridir. Ancelo və Neronun köməyi ilə o, Orkoları devirir və ailənin donu olmağa nail olur. Fanqo Kolteonun Louless Heaven reseptini əldə etməyə çalışır və döyüşdən yaxa qurtarmağa çalışan Korteo ilə sövdələşir; o, Kolteonu resepti verməsi və Neronun yerini deməsi qarşılığında qoruyacaq, lakin Skuza FTB tərəfindən edilən basqında ələ keçirilən Louless Heavenin reseptini verdikdə, onun artıq Korteoya ehtiyacı qalmadı. O, ilk olaraq Kolteonu öldürməyə çalışır, amma sonradan onu Vanettilərə həvalə etməyə qərar verir, kimə ki o xəyanət etmişdir, amma Fanqo onlara məlumat verməzdən əvvəl Kolteo onu öldürür.
Orko (オルコ, *Oruko*?)
*Səsləndirən:* Tyafurin

```
 (yapon),  R Bryus Eliot
(ingilis)
```

Orko ailəsinin donu. O, son dərəcə kökdür və aludəçilik dərəcəsində lazanyanı sevir. O, aşpazları onun iştahasını pozduğuna görə tez-tez təhdid edir.
Serpente (セルペンテ, *Serupente*?)
*Səsləndirən:* Yasuyuki Kase (yapon), Ceyson Liebrecht (ingilis)
Tronkonu öldürən adam. Vanno Tronkonun ölümünün intiqamını almaq üçün onu öldürməyə gedərdi. Onun cəsədi Vanetti ailəsi tərəfindən gizlincə götürülmüş, Vanetti və Scuzaya satılmışdı. Bu isə Vanetti və Orko ailələrini müharibəyə tətikləyir.
Cerotto (チェロット, *Cherotto*?)
*Səsləndirən:* Setsuci Sato (yapon), Dryu Uoll (ingilis)
### Qalassiya ailəsi

Qalassiya (ガラッシア, *Garasshia*?)
*Səsləndirən:* Hotu Otsuka
Çikaqoda yerləşən Qalassiya ailəsinin donu.
Streqa Qalassiya (ストレガ・ガラッシア, *Sutorega Garasshia*?)
*Səsləndirən:* Subaru Kimura
Don Qalassiyanın qardaşı oğlu. Vinsenti aradan götürmək üçün Qonzo ilə gizlincə əlbirlik edir.
Ronaldo Qalassiya (ロナルド・ガラッシア, *Ronarudo Garasshia*?)
*Səsləndirən:* Yuiçi Nakamura (yapon), David Trosko (ingilis)
Don Qalassiyanın qardaşı oğullarından biri və Streqanın xalası oğlu. O, Qalassiya ailəsindəki mövqeyinə inanır, bu mövqedən digər mafya ailələrini nəzarət altına almaq üçün istifadə edir. Ancelo onu Fioya öldürtdürür və cinayəti Fratein üstünə atır.
### Laqusa ailəsi

Testa Laqusa (テスタ・ラクーザ, *Tesuta Ragūza*?)
*Səsləndirən:* Satoşi Mikami (yapon), C. Maykl Tatum (ingilis)
Avilionun atası, kim ki Vanetti ailəsi tərəfindən öldürülmüşdür. O, Vanetti və Qalassiya ailələri arasında aparılan haqq-hesabdan xəbərdar idi və bu məlumatın yayılmasının qarşısını almaq üçün öldürülmüşdür.
Elena Laqusa (エレサ・ラクーザ, *Erusa Ragūza*?)
*Səsləndirən:* Kanami Sato (yapon), Caitlin Glass (ingilis)
Avilionun anası, kim ki Vanetti ailəsi tərəfindən öldürülmüşdür.
Luce Laqusa (ルーチェ・ラクーザ, *Rūche Ragūza*?)
*Səsləndirən:* Kayede Hondo (yapon), Madelina Morris (ingilis)
Avilionun kiçik qardaşı, kim ki Vanetti ailəsi tərəfindən öldürülmüşdür.
### Digər personajlar

Kolteo (コルテオ, *Koruteo*?)
*Səsləndirən:* Soma Sayto (yapon), Brandon Mcinnis (ingilis)
Avilionun yaxın uşaqlıq dostu. O, son dərəcə dadlı Louless Heaven adlı alkoqol dəmi təkmilləşdirdi, hansını ki Vanetti ailəsi üçün hazırlamağa başlayır. Yeganə problem onun tərkib hissəsinin və qarışığının digər dəmlərə nisbətən daha mürəkkəb olmasıdır. O, mafyaya Avilio tərəfindən gətirilmişdir. Daha sonra o, bütün vəziyyət barəsində çox qorxur və ümid edir ki, çıxış yolu tapacaq. Dostununun təhlükədə olduğunu düşünən Kolteo gəldikdən sonra, Avilio onu öldürməyə məcbur olur. O, bunu Neronun şübhələrindən qaçmaq üçün edir.
Skuza (スクーザ, *Sukūza*?)
*Səsləndirən:* Koci İşi (yapon), Çad Cline (ingilis)
Loulessdəki spirtli içki qadağası üzrə Federal Büronun rəhbəri. Tədqiqatı boyu, o, Louless Heavenin reseptini əldə etməyə nail olur. Daha sonra o, Fanqo tərəfindən öldürülür.
Delfi (デルフィ, *Derufi*?)
*Səsləndirən:* Hiroki Toti (yapon), Mark Stoddard (ingilis)
Çikaqodan spirtli içki qadağası üzrə Federal Büronun üzvlərindən biri, kim ki Skuzanı əvəzləyir. Onun korrupsiyanın və mafyanın qarşısını almaq üçün güclü niyyəti var. O, Vanetti ailəsinin Louless Heavendan əldə etdiyi gəlirləri azaltmaq səbəbilə likör satışlarının dayandırılması üçün şəhərin bütün barlarında tədqiqat aparırdı. Sonradan o, Vanetti ailəsinin onun həyat yoldaşını və qızını öldürməklə təhdid etdikdən sonra tədqiqatlarını dayandırır.

İstinadlar
----------

1. 1 2 3 4 5 6 7 8 9 10 11  "Funimation Announces Fall English Dub Line-Up". Anime News Network. October 4, 2016. May 24, 2019 tarixində arxivləşdirilib. İstifadə tarixi: October 8, 2016.
2. 1 2 3 4 5 6 7 8 9 10 11 12 13 14 15 16  "Fall 2016 SimulDub™ English Cast Announcements – For The Love of Dubs - Funimation – Blog!". www.funimation.com. 2021-06-06 tarixində arxivləşdirilib. İstifadə tarixi: 2016-11-10.

Xarici keçidlər
---------------

* 91days.family — 91 Days rəsmi saytı  (yap.)
* *91 Days* (anime) Anime News Network Ensiklopediyasında

| ⛭Shuka |
| --- |
| Anime serialları | 
* *Durarara!!x2* (2015)
* *91 Days* (2016)
* *Natsume Yūjin-Chō Go* (2016)
* *Natsume Yūjin-Chō Roku* (2017)

 |
| Anime filmləri | 
* *Natsume Yūjin-Chō* (2018)

 |

| ⛭Taku Kişimotonun işləri |
| --- |
| Adaptasiyalar | 
* *Bunny Drop* (2011)
* *Silver Spoon 1* (2013)
* *Silver Spoon 2* (2014)
* *Haikyu!!* (2014)
* *Haikyu!! 2* (2015)
* *Erased* (2016)
* *Magi: Adventure of Sinbad* (2016)
* *Joker Game* (2016)
* *91 Days* (2016)
* *Haikyu!! Karasuno High School vs Shiratorizawa Academy* (2016)

 |